**КОМПЛЕКСНАЯ РАБОТА**

**па тэме “Марфалогія і арфаграфія”**

**10-11 клас**

**Заданне 1**

Выпішыце іменныя часціны мовы (назоўнік і прыметнік) з верша Уладзіміра Караткевіча ў пачатковай форме, растлумачце значэнне слова "ралля".

Уладзімір Караткевіч “Багдановічу”

Сцюжны час, бязмежна-суровы.

Спіць народ, нібы зерне ў раллі.

. . . . . . . . . . . . . . . . . . .

Ты прыйшоў

І гарачым словам

Рунь узняў на роднай зямлі.

Ты сказаў нам:

«Унукі Скарыны,

Дзе ваш гонар, моц і краса?

Ёсць і ў вас, як у іншых, святыня.

Не давайце святыні псам!

Не давайце з яе глуміцца,

Бо праспіць яна ясну зару,

Бо святы ізумруд заімгліцца

У пярсцёнку тваім, Беларусь».

Ты ўстаў на лютую сечу,

Бітву вечную сонца і хмар,

Узваліўшы на юныя плечы

Святагораў народны цяжар.

І не вынеслі жылы напругі:

Знік ты, лебедзь, у хвалях сівых,

Сплыў крывёю, загінуў «за другі»,

За мяне, за вас і за ўсіх.

І застаўся ты ў нашых душах,

Хоць навекі знік у палях,

Вечна светлы і вечна дужы,

Вечна юны, як наша зямля.

Мы табой ганарымся — і плачам.

Мы нясём цябе ў сэрцы праз дым.

. . . . . . . . . . . . . . . . . . . . .

Нізка голаў схіляю, юнача,

Перад вечным глаголам тваім.

Смела крочу цяпер у пяскі я

Перад светлай заветнай гарой,

Бо як ёсць у народа такія —

Не загіне давеку народ.

**Заданне 2**

Вызначце, якія часціны мовы могуць мець наступныя марфемы. Прывядзіце прыклады з верша М.Багдановіча "Па-над белым пухам вішняў..."

|  |  |  |
| --- | --- | --- |
| Марфема | Часціна мовы | Прыклад |
| Канчатак -я |  |  |
| Канчатак -яе |  |  |
| Суфікс -ць |  |  |
| Суфікс -ючы |  |  |
| Суфікс -а |  |  |

**Заданне 3**

Размяркуйце назоўнікі ў табліцу.

*Нарач, Мір,шчасце, смеласць, фельчар, гаварун, крылле, сялянства, кісларод, малако, паркаль, бярэзнік, кансерватар, бульба.*

|  |  |  |  |  |
| --- | --- | --- | --- | --- |
| уласныя | абстрактныя | асабовыя | зборныя | рэчыўныя |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Заданне 4**

Знайдзіце ў прапанаваных сказах слова, пры ўжыванні якога парушана марфалагічная норма. Запішыце гэта слова ў патрэбнай форме.

1) Клубы пылі, узнятыя галубамі, нейкі час плылі ўздоўж дарогі, а потым праз расчыненыя веснічкі ўкаціліся ў мой двор. \_\_\_\_\_\_\_\_\_\_\_\_\_\_\_\_\_\_\_\_\_\_\_ .

2) У Швейцарыі не маглі не паставіць помнік сенбернару: сабакай былі выратаваны з-пад лавін 186 чалавек. \_\_\_\_\_\_\_\_\_\_\_\_\_\_\_\_\_\_\_ .

3) Закруціла, закружыла лютая мяцеліца, і здавалася, што ў твар не сняжынкі ляцяць, а крупа і што па полі не снег, а пена сцелецца. \_\_\_\_\_\_\_\_\_\_\_\_\_\_\_\_\_\_\_\_ .

4) Моцныя парывы ветру зрывалі лісці з кустоў, то ярасна падкідваючы высока ўгору, то гонячы між ствалоў па мокрай зямлі. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**Заданне 5**

Запішыце лексічныя значэнні слоў, у якіх адзін і той жа назоўнік мае канчаткі -а і -у.

|  |  |  |
| --- | --- | --- |
| Назоўнік | Лексічнае значэнне для канчатка -а | Лексічнае значэнне для канчатка -у |
| Пейзаж |  |  |
| Сад |  |  |
| Завод |  |  |
| Гук |  |  |
| Гардэроб |  |  |
| Дуб |  |  |

**Заданне 6**

Ад прыведзеных назоўнікаў утварыце прыметнікі-паронімы. Складзіце з імі словазлучэнні (род можа быць любы).

|  |  |  |
| --- | --- | --- |
| назоўнік | прыметнік | Прыметнік |
| Гліна |  |  |
| Генерал |  |  |
| Эфект |  |  |
| Дождж |  |  |
| пясок |  |  |

**Заданне 7**

Ад назоўнікаў утварыце прыналежныя прыметнікі, падбярыце да іх адпаведныя назоўнікі (любога роду і ліку).

|  |  |
| --- | --- |
| Назоўнік | Прыметнік + назоўнік |
| Алесь |  |
| Алеся |  |
| вавёрка |  |
| нявестка |  |
| варона |  |
| Ілья |  |
| Вася |  |
| Васіль |  |
| бабуля |  |
| дзядуля |  |
| Купала |  |
| Колас |  |
| Мележ |  |
| Багдановіч |  |

**Заданне 8**

У Максіма Багдановіча ёсць вершы "Кніга" і "Летапісец". Выпішыце з верша "Кніга" прыметнікі, якія не ўтвараюць ступені параўнання і пастаўце іх у пачатковую форму.

[Кніга](https://bagdanovichmuseum.by/vybranyya-tvory/)

1912

Псалтыр, пакрытую няжорсткай бурай кожай,  
Я ўзяў і срэбныя засцёжкі адамкнуў,  
Перачытаў радкі кірыліцы прыгожай  
І воску з ладанам прыемны пах пачуў.

Вось псальма слічная. «Як той алень шукае  
Крыніцы чыстай, так шукаю бога я».  
Як вее свежасцю яе краса жывая!  
Як радасна далей спяшыць душа мая!

І бачу я ў канцы няхітрую прыпіску,  
Што «кнігу гэтую раб божы, дзяк Гапон,  
Дзеля душы спісаў у месце Ваўкавыску  
У рок сем тысяч сто васьмы з пачатку дзён».

Выпішыце з урыўка верша "Летапісец" прыметнік і вызначце ступень параўнання.

Душой стаміўшыся ў жыццёвых цяжкіх бурах,

Свой век канчаю я ў манастырскіх мурах

І пільна летапіс другі ўжо год пішу:

Старанна літары малыя вываджу

І спісваю усё ад слова і да слова

З даўнейшых граматак пра долю Магілёва.

(З верша М.Багдановіча "Летапісец" ).

**Заданне 9**

Прачытайце ўважліва тэкст. Рэдактар вельмі спяшаўся і не мог дасканала вычытаць яго, таму ў тэксце засталіся памылкі (магчыма, лексічныя, арфаграфічныя, граматычныя). У табліцу запішы слова (спалучэнні слоў) з памылкай, выправіце і патлумачце, чаму тут ёсць памылка.

Цікаўныя факты пра кнігі

Якія можна ўспомніць цікаўныя факты пра сучасныя кнігі? Даследванні паказалі, што асноўная маса наведвальнікаў кніжных магазінаў - людзі, якія ўжо пераступілі парог саракагоддзя. Прычым большую палову з гэтай масы складаюць прадстаўніцы прыгожага

полу.

Цікаўныя факты пра кнігі сведчаць пра тое, што ў нашы дні вялікай папулярнасцю карыстаюцца аўдыякнігі. Мала хто ведае, што яны былі прыдуманы чалавекам, які марыў з іх дапамогай падтрымаць сляпых і са слабым зрокам людзей. Запатрабаванасць электронных кніг была прадказана яшчэ ў шасцідзясятых гадах мінулага стагоддзя, гэты гонар належыць пісьменнікам-фантастам.

Навукоўцы сцвярджаюць, што цікавасць чытача да пэўнага твора пачынае зніжацца ўжо тады, калі ён дабіраецца да васямнаццатай старонкі. Аднак існуе кніга, якую ўсё ж прыйдзецца дачытаць да канца. Яна мае гаваркую назву: "Кніга, якая не можа чакаць". Дзецішча аргенцінскага выдавецтва сапраўды лепшы ўсяго прыклад таго, што трэба прачытаць адразу ж. У адваротным выпадку на працягу двух месяцаў знікнуць чарніла, пасля чаго чытачу прыйдзецца любавацца на пустыя старонкі.

|  |  |  |
| --- | --- | --- |
| Слова(спалучэнні слоў з памылкай) | Выпраўлены варыянт | Тлумачэнне |
|  |  |  |
|  |  |  |
|  |  |  |

**Заданне 10**

Уявіце сабе, што вам трэба арганізаваць выставу, прысвечаную Максіму Багдановічу, які адзначае юбілей у 2021 годзе. Прыдумайце творчую назву для гэтай выставы. Аргументуйце, чаму выставу вы назвалі менавіта так. Укажыце тры творы, якія абавязкова павінны быць на гэтай выставе. Напішыце кароткія анатацыі да кожнага з гэтых твораў, каб творы. выбраныя вамі, захацелі прачытаць аднакласнікі.

**АДКАЗЫ**

**Заданне 1**

**Заданне 2**

|  |  |  |
| --- | --- | --- |
| Марфема | Часціна мовы | Прыклад |
| Канчатак -я | назоўнікі | Песня, свет,паэт, матылёк |
| Канчатак -яе | прыметнікі | Лёгкакрылы,дрыжачы, ціхі,ясны |
| Суфікс -ць | дзеясловы-інфінітывы | Званіць, навяваць, напяваць |
| Суфікс -а | прыслоўі | Шпарка, лёгка |

**Заданне 3**

|  |  |  |  |  |
| --- | --- | --- | --- | --- |
| уласныя | абстрактныя | асабовыя | зборныя | рэчыўныя |
| Нарач | шчасце | фельчар | крылле | кісларод |
| Мір | смеласць | гаварун | сялянства | малако |
|  |  | кансерватар | бярэзнік | паркаль |
|  |  |  |  | бульба |

Лінгвістычны каментар.

У аснове граматычнай катэгорыі ліку ляжыць супрацьпастаўленне аднаго і не аднаго. У залежнасці ад формаў ліку назоўнікі падзяляюцца на дзве групы:

1) назоўнікі, якія маюць суадносныя формы адзіночнага і множнага ліку;

2) назоўнікі, якія ўжываюцца толькі ў адзіночным або толькі ў множным ліку. (Прааналізуйце тэарэтычны матэрыял у вучэбным дапаможніку па беларускай мове для 10 класа на с.145-148).

**Заданне 4**

1) пылу 2) сабакам 3) крупы 4) лісце.

**Заданне 5**

|  |  |  |
| --- | --- | --- |
| Назоўнік | Лексічнае значэнне для канчатка -а | Лексічнае значэнне для канчатка -у |
| Пейзаж | Майстар пейзажа | Прыгажосць пейзажу |
| Сад | Каля дзіцячага сада | Вакол вялікага саду |
| Завод | На прахадной завода | Паломка заводу гадзінніка |
| Гук | Галоснага гука | Навакол ні гуку |
| Гардэроб | Забраць паліто з гардэроба | Беднасць яе гардэробу |
| Дуб | Стаяць каля дуба | Стол з дубу |

**Заданне 6**

|  |  |  |
| --- | --- | --- |
| назоўнік | прыметнік | Прыметнік |
| Гліна | Гліняны(збан) | Гліністая(глеба) |
| Генерал | Генеральскі (мундзір) | Генеральная ( ўборка) |
| Эфект | Эфектная(дзяўчына) | Эфектны (сродак) |
| Дождж | Дажджлівае(надвор'е) | Дажджавы (чарвяк) |
| пясок | Пясочны(гадзіннік) | Пясчаная(глеба) |

**Заданне 7**

|  |  |
| --- | --- |
| Назоўнік | Прыметнік + назоўнік |
| Алесь | Алесеў партфель |
| Алеся | Алесіна кніжка |
| вавёрка | вавёрчын хвосцік |
| нявестка | нявестчына просьба |
| варона | вароніна гняздо |
| Ілья | Ільёў сябар |
| Вася | Васеў бацька |
| Васіль | Васілёвы дзеці |
| бабуля | бабуліны ўнукі |
| дзядуля | дзядулевы ўнукі |
| Купала | Купалавы вершы |
| Колас | Коласава трылогія |
| Мележ | Мележаў раман |
| Багдановіч | Багдановічаў санет |

**Заданне 9**

|  |  |  |
| --- | --- | --- |
| Слова(спалучэнні слоў з памылкай) | Выпраўлены варыянт | Тлумачэнне |
| большую палову | большую частку; больш, чым палову | Палова - гэта адна з дзвюх роўных частак, таму яна не можа быць ні большай, ні меншай |
| лепшы ўсяго | лепшы за ўсё | Пры простай форме вышэйшай ступені параўнання прыметнікаў залежнае слова ставіцца ў форме В.склону з прыназоўнікам за. |
| знікнуць чарніла | знікне чарніла | Назоўнік чарніла ў беларускай мове ніякага роду і толькі адзіночнага ліку. |